Ir-Regolament Tal-Kummissjoni (KEE) Nru 837/91
ta’ l-4 ta’ April 1991
li jemenda r-Regolament (KEE) Nru 2742/90 li jistabbilixxi regoli dettaljati għall-applikazzjoni tar-Regolament tal-Kunsill (KEE) Nru 2204/90
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 2204/90 tal-24 ta’ Lulju 1990 li jistabbilixxi regoli ġenerali dwar organizzazzjoni komuni tas-suq fil-ħalib u prodotti tal-ħalib fir-rigward tal-ġobon [1], u partikularment fit-tieni paragrafu ta’ l-Artikolu 1 u t-tieni subparagrafu ta’ l-Artikolu 3(3) tiegħu,
Billi l-Artikolu 4(1) tar-regolament tal-Kummissjoni (KEE) Nru 2742/90 [2] jiffissa s-somma dovuta għall-kwantitajiet ta’ kaseina jew kaseinati u/jew minghajr awtorizzazzjoni b’konsiderazzjoni għall-prezzijiet ta’ kaseina jew kaseinati reġistrati fis-swieq fit-tieni kwart tal-1990; peress illi x-xejra’ l isfel f’dawk il-prezzijiet matul it-tieni nofs tal-1990 jesiġi li dik is-somma tiżdied;
Billi l-Anness tar-Regolament (KEE) Nru 2742/90 jagħti l-persentaġġi massimi ta’ kaseina jew kaseinati li jkunu mħallta fil-ġobon; peress illi l-Artikolu 2(2) ta’ dak ir-Regolament jipprovdi illi l-Anness jista’ jkun emendat biex jittieħed kont ta’ applikazzjonijiet li jkun fihom ir-raġuni li jagħmluha evidenti illi hemm bżonn tekniku għaż-żjieda ta’ kaseina jew kaseinati; peress illi l-eżami ta’ żewġ applikazzjonijiet għamel possibbli li dan il-bżonn ikun muri bil-provi fir-rigward ta’ ġobon tat-trab ipproċessat u ġobon maħkuk ipproċessat; peress illi dak l-Anness għandu jkun miżjud kif jixraq;
Billi l-Kumitat ta’ Ġestjoni tal-Ħalib u Prodotti tal-Ħalib ma tax parir fil-limitu taż-żmien stabbilit mill-President tiegħu,
ADOTTAT DAN IR-REGOLAMENT:
Artikolu 1
Ir-Regolament (KEE) Nru. 2742/90 qed jiġi b’dan emendat kif ġej:
1. L-Artikolu 4(1) hu mibdul b’dan li ġej:
"1. Is-somma dovuta skond l-Artikolu 3(3) tar-Regolament (KEE) Nru 2204/90 għandha tkun ta’ ECU 350 kull 100 kilogramma ta’ kaseina u/jew kaseinati, wara li tittieħed konsiderazzjoni tal-prezz ta’ kaseina u kaseinati reġistrat fuq is-swieq fir-raba’ kwart tal-1990."
2. Ser jiżdied ma l-Anness dan li ġej:
"- ġobon maħkuk ipproċessat kopert minn kodiċi NM ex040620: 5 % [3]
- ġobon ipproċessat f’forma ta’ trab kopert minn Kodiċi NM ex040620: 5 % [4]."
Artikolu 2
Dan ir-Regolament ser jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-4 ta’ April 1991.